**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  21 – 9 – 2025

 **ΑΜΑΡΟΥΣΙΟΥ Αρ. Πρ.:** 233

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: ΥΠΑΙΘΑ, Περιφερειακή Δ/νση Πρωτοβάθμιας & Δευτεροβάθμιας Εκπ/σης Αττικής, Δ/νση Π. Ε. Β΄ Αθήνας**

 **Κοινοποίηση: Δ. Ο. Ε. , Συλλόγους Εκπ/κών Π. Ε. της χώρας,** **ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Εγκύκλιος του ΥΠΑΙΘΑ διαλύει το Δημόσιο Σχολείο και τον προγραμματισμό Σχολικών Μονάδων και Οικογενειών**

Συναδέλφισσες, συνάδελφοι

**Το ΥΠΑΙΘΑ ξεπέρασε και τον ίδιο του (κακό) εαυτό!** Ενώ η σχολική χρονιά 2025 – 2026) οδεύει προς την τρίτη εβδομάδα λειτουργίας, με εγκύκλιό του - που φέρει ημερομηνία 18 Σεπτεμβρίου - απαιτεί από τους Διευθυντές/Διευθύντριες Δημοτικών Σχολείων και Προϊσταμένους/Προϊστάμενες Νηπιαγωγείων να τροποποιήσουν τη συγκρότηση των Τμημάτων του Ολοήμερου, αφού  καλέσουν τους γονείς των μαθητών που έχουν εγγραφεί στο Ολοήμερο να προσκομίσουν δικαιολογητικά ότι ανήκουν - κατά προτεραιότητα - στις παρακάτω κατηγορίες:

* αν είναι και οι δυο γονείς/ κηδεμόνες εργαζόμενοι ή αν είναι μονογονεϊκές οικογένειες,
* αν είναι εργαζόμενος ο ένας εκ των δυο και ο έτερος άνεργος,
* αν ανήκουν σε ευάλωτες κοινωνικές ομάδες.

**Ακούγεται αδιανόητο, αλλά είναι πραγματικότητα**! Ο προγραμματισμός Σχολικών Μονάδων που έλαβε χώρα το αμέσως προηγούμενο διάστημα με βάση τις εγκυκλίους του ΥΠΑΙΘΑ, αλλά και ο οικογενειακός προγραμματισμός χιλιάδων οικογενειών τινάζονται στον αέρα. **Τα μορφωτικά δικαιώματα των μαθητών κατακρεουργούνται!** Αναθέσεις τμημάτων και διδακτικών αντικειμένων σε εκπαιδευτικούς κινδυνεύουν να γίνουν έρμαιο της ταξικής επιλογής της κυβέρνησης να διαλύσει το Δημόσιο Σχολείο!

Συναδέλφισσες, συνάδελφοι

**Το Δ.Σ. του Συλλόγου Εκπ/κών Π. Ε. Αμαρουσίου μας καταγγέλλει** με τον πιο κατηγορηματικό τρόπο τους τυχοδιωκτισμούς της Πολιτικής Ηγεσίας του ΥΠΑΙΘΑ και της κυβέρνησης και καλεί το Δ. Σ. της Δ.Ο.Ε., το γονεϊκό κίνημα αλλά και σύμπασα την κοινωνία να ορθώσουν τείχη προστασίας του Δημόσιου και Δωρεάν χαρακτήρα του Δημόσιου Σχολείου και των μορφωτικών δικαιωμάτων των μαθητών.

**Να ανακληθεί ΕΔΩ και ΤΩΡΑ η απαράδεκτη εγκύκλιος!**

